

[bookmark: _Toc462831760]4.Pielikums
Nolikumam Nr. LLKC 2024/8


Līgums Nr. ___ (PROJEKTS)
	Ozolniekos
	2024. gada __. ________



„Latvijas Lauku konsultāciju un izglītības centrs”, vienotais reģistrācijas Nr. 40003347699,  (turpmāk – Pasūtītājs) tās ____ personā, kurš (a) rīkojas uz _________ pamata, no vienas puses, un
________________________________, reģistrācijas Nr. ______________________ (turpmāk – Izpildītājs), tās ________________________ personā, kuru saskaņā ar _____________________ pārstāv tās ________________________, no otras puses, 
abas puses kopā un katra puse atsevišķi (turpmāk – Puse(-s)), ņemot vērā iepirkuma “Jumta remonta darbi” Nr. LLKC 2024/8 rezultātus, noslēdz šādu līgumu (turpmāk – Līgums):

1. Līguma priekšmets
0. Pasūtītājs uzdod, un Izpildītājs apņemas veikt jumta remonta darbus (turpmāk – Darbi) Pasūtītāja objektā Rīgas ielā 34, Ozolniekos, Jelgavas novadā, ēkas kadastra nr. 54660010712001 (turpmāk – Objekts), saskaņā ar Izpildītāja iesniegto piedāvājumu/tāmi (1. pielikums).
0. Darbus Izpildītājs paveic 30 (trīsdesmit) darba dienu laikā no Līguma parakstīšanas. 
1. Līguma summa un norēķinu kārtība
0. [bookmark: _Hlk44688117]Atlīdzība par visu šajā Līgumā paredzēto Darbu veikšanu (turpmāk – Līguma summa) ir ____________________ EUR (________________________ euro, _____ centi).
0. [bookmark: _Hlk44688123]Pievienotās vērības nodoklis tiek piemērots un maksāts atbilstoši Pievienotās vērtības nodokļa likumam. Gadījumos, kas atbilst normatīvajos aktos noteiktajam un pamatojoties uz Pievienotās vērtības nodokļa likuma 142. pantu, Pasūtītājs papildus Līguma summai pievienotās vērtības nodokli Izpildītājam nemaksā.
0. Atlīdzību par šajā Līgumā paredzēto Darbu veikšanu Pasūtītājs samaksā Izpildītājam, pamatojoties uz abpusēji parakstītu Darbu pieņemšanas-nodošanas aktu (turpmāk – Akts) un Izpildītāja sagatavota, līguma noteikumiem atbilstoša, rēķina saņemšanas . Pasūtītājs Izpildītāja iesniegto rēķinu apmaksā 10 (desmit) darba dienu laikā no rēķina saņemšanas un Akta abpusējas parakstīšanas brīža.
0. Izpildītājs iesniedz pasūtītājam rēķinu par visiem izpildītajiem Darbiem 20 darbdienu laikā no Darbu nodošanas un pieņemšanas akta abpusējas parakstīšanas dienas.
0. Visi maksājumi tiek veikti ar pārskaitījumu uz Izpildītāja norēķinu kontu. Par samaksas brīdi ir uzskatāma diena, kad Pasūtītājs ir devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu rēķinā norādīto summu.
1. Darbu pieņemšanas un nodošanas kārtība
2. Darbi tiek uzskatīti par izpildītiem ar brīdi, kad Puses par to izpildi ir sastādījušas un abpusēji bez atrunām parakstījušas Aktu un izpildi apliecinošos dokumentus.
2. Ja Pasūtītājs nepieņem Darbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem un kvalitāti, Izpildītājs 10 darbdienu laikā no defektu akta saņemšanas dienas iesniedz Pasūtītājam rakstiskus iebildumus pret defektu aktā norādītajām nepilnībām.
1. Ja Pasūtītājs nepiekrīt iebildumiem attiecībā uz defektu aktā iekļautajiem izpildīto Darbu apjomiem vai defektiem Objekta konstrukcijās, viņam ir pienākums pasūtīt Objekta ekspertīzi par veikto Darbu kvalitāti. Ja ir noslēgts publiskais būvdarbu līgums, ekspertīzes uzdevums ir novērtēt faktiski izpildīto Darbu apjomu, atbilstošo būvizstrādājumu un tiem atbilstošās iestrādes tehnoloģijas piemērošanu. 
1. Ja būves ekspertīze neapstiprina Pasūtītāja defektu aktā norādīto vai veikto Darbu  neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
1. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Objekta ekspertīze vai inženierkonsultanta lēmums apstiprina Pasūtītāja norādītos defektus, Izpildītājs sedz ar Objekta ekspertīzi vai inženierkonsultanta lēmuma pieņemšanu saistītos izdevumus.
1. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. 
2. Ja Pasūtītājs neparaksta Darbu izpildes aktu 10 darba dienās, kā arī neiesniedz Izpildītājam pretenziju vai defektu aktu, uzskatāms, ka Pasūtītājs izpildītos Darbus ir pieņēmis šī Līguma 3.4. punktā minētā termiņa pēdējā dienā.
2. Darbu izpildes akta parakstīšana neatņem pasūtītājam tiesības publiskā būvdarbu līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem. Izpildītājam ir tiesības nodot Darbus pirms termiņa, savukārt Pasūtītājam pirms termiņa paveiktos Darbus ir pienākums pieņemt un samaksāt par tiem saskaņā ar Līgumā noteikto kārtību.
1. Pušu tiesības un pienākumi
3. Izpildītāja tiesības un pienākumi:
0. Darbus veikt kvalitatīvi ar atbilstošiem sertificētiem materiāliem, kas atbilst standartu un tehnisko noteikumu prasībām, Līgumā noteiktajā kārtībā un termiņos;
0. veicot Darbus, atbildēt par darba aizsardzības un drošības normu ievērošanu, ugunsdrošības, vides aizsardzības un citu normatīvo aktu ievērošanu, kuros noteikta Darbu veikšanas kārtība;
0. ievērot darba drošības pasākumus, ko paredz Latvijas Republikas spēkā esošie normatīvie tiesību akti, kas saistīti ar Darbiem;
0. uzņemties atbildību par Darbu veikšanas laikā notikušiem nelaimes gadījumiem un nodarītiem bojājumiem, atlīdzināt par tiem saskaņā ar Latvijas Republikas normatīvajiem tiesību aktiem;
0. pieprasīt un sniegt informāciju, kas saistīta ar Darbu veikšanu;
0. iesniegt Darbu veikšanas grafiku, darbinieku un apakšuzņēmēju sarakstu, norādot Darbu uzsākšanas un pabeigšanas datumu, norādot veicamo darbu dalījumu pa posmiem, ja tas nepieciešams;
0. par saviem līdzekļiem attīrīt Darbu veikšanas vietu, aizvākt būvgružus, Izpildītājam piederošo inventāru un darbarīkus;
0. nodot Pasūtītājam paveiktus Darbus un parakstīt Darbu Aktu, ja Darbi veikti atbilstoši Līguma nosacījumiem;
0. pēc Akta abpusējas parakstīšanas, iesniegt rēķinu par faktiski veiktajiem Darbiem;
0. nodot Pasūtītājam visu ar Darbu izpildi saistīto dokumentāciju;
0. uzturēt garantijas saistības Līgumā noteiktajā garantijas termiņā un apjomā;
0. visu Līgumu darbības laiku uzturēt spēkā savu civiltiesiskās apdrošināšanas polisi, kas atbilst Ministru kabineta 2014. gada 19. augusta noteikumiem Nr.502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu", un uzturēt polisi spēkā visu Līguma darbības laiku;
0. veikt visas nepieciešamās dokumentācijas iesniegšanu, pieprasīšanu un saskaņošanu valsts un pašvaldību iestādēs, kas nepieciešamas Darbu uzsākšanai, veikšanai un nodošanai; 
0. Izpildītājam ir pienākums veikt Darbus tā, lai ēkā strādājošajiem darbiniekiem nevajadzētu pārtraukt darbu. Darbi, kas saistīti ar lieliem putekļiem vai paaugstinātu trokšņu līmeni, jāveic ārpus ēkā strādājošo normālā darba laika vai iepriekš šo darbu veikšanu saskaņojot ar Pasūtītāju.
3. Pasūtītāja tiesības un pienākumi:
1. nodrošināt Izpildītājam telpu, kur novietot materiālus u.c., un iespēju pieslēgties inženierkomunikācijām;
1. pieprasīt un sniegt Izpildītājam informāciju, kas saistīta ar Darbu veikšanu;
1. piedalīties pie Darbu pieņemšanas, nodošanas. Gadījumā, ja tiek konstatēti trūkumi, Pasūtītāja pienākums ir informēt par to Izpildītāju un uzdot tos novērst.  
1. pieņemt no Izpildītāja kvalitatīvi paveiktus Darbus un parakstīt Aktu, ja Darbi veikti atbilstoši Līguma nosacījumiem;
1. samaksāt Izpildītājam par kvalitatīvi paveiktiem Darbiem, ievērojot Līgumā noteikto kārtību.
1. Garantijas
4. Izpildītājs garantē paveikto Darbu kvalitāti ne mazāk kā 48 (četrdesmit astoņus) mēnešus no Akta parakstīšanas brīža.
4. Garantijas darbības laikā Izpildītājs apņemas 5 (piecu) darba dienu laikā par saviem līdzekļiem novērst jebkādus atklātos Darbu defektus, ja tie ir radušies nekvalitatīvi veiktu Darbu dēļ vai nekvalitatīvu materiālu izmantošanas rezultātā.
4. Izpildītājs garantē, ka viņam ir visas nepieciešamās licences un atļaujas, kā arī attiecīgi kvalificēti darbinieki, lai pilnvērtīgi varētu veikt šī Līguma izpildi.
4. Izpildītājs garantē, ka savas darbības vai bezdarbības rezultātā tas nenodarīs nekādus kaitējumus Objekta pārējam stāvoklim un apkārtējai teritorijai.
4. Gadījumā, ja Izpildītājs nenovērš defektus noteiktajā termiņā un termiņa nokavējums ir vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus. 
1. Pušu atbildība
5. Puses ir atbildīgas par Līgumā noteikto saistību izpildi saskaņā ar Līgumu, Būvniecības likumu, Civillikumu u.c. spēkā esošajiem normatīvajiem tiesību aktiem.
5. Puse, kura nav izpildījusi vai nav pienācīgi izpildījusi savas Līgumā noteiktās saistības, pilnā mērā atlīdzina visus zaudējumus, kas šajā sakarā nodarīti otrai Pusei.
5. Ja Izpildītājs savas vainas dēļ neveic Darbus Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 0,5% (nulle, komats, pieci procenti) apmērā no Līguma summas par katru nokavēto dienu, bet ne vairāk kā 10 % (desmit procenti) no Līguma summas.
5. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,5% (nulle, komats, pieci procenti) apmērā no nokavēto maksājumu summas par katru nokavēto dienu, bet ne vairāk kā 10% (desmit procenti) no Līguma summas.
5. Ja Pasūtītājs konstatē, ka Izpildītājs ir piesaistījis vai nomainījis jaunu apakšuzņēmēju, to iepriekš nesaskaņojot ar Pasūtītāju, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 500,00 EUR (pieci simti eiro, 00 centi) apmērā par katru konstatēto gadījumu.
5. Līgumsoda samaksa vai zaudējumu atlīdzināšana neatbrīvo vainīgo Pusi no Līgumā uzņemtajām saistībām. 
5. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.

1. Apakšuzņēmēju un personāla nomaiņas un jaunu apakšuzņēmēju un personāla piesaistes kārtība 
6. Līguma izpildē iesaistīto apakšuzņēmēju sarakstā (2. pielikums) Izpildītājs ir norādījis Līguma spēkā stāšanās dienā Līguma izpildē visus iesaistītos apakšuzņēmējus (t.sk. apakšuzņēmēju apakšuzņēmējus). Izpildītājs apņemas nekavējoties paziņot par jebkurām izmaiņām Līguma izpildē iesaistīto apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 
6. Izpildītājs nav tiesīgs bez saskaņošanas Līguma izpildē iesaistīto apakšuzņēmēju sarakstā norādīto apakšuzņēmēju nomaiņu vai iesaistīt papildu apakšuzņēmējus Līguma izpildē. 
6. Līguma izpildē iesaistīto apakšuzņēmēju nomaiņa vai jaunu apakšuzņēmēju iesaiste  tiek veikta saskaņā ar Publisko iepirkumu likuma 62.pantā noteikto.
6. Izpildītājs ir pilnībā atbildīgs par piesaistīto apakšuzņēmēju darba organizāciju, kā arī par katra apakšuzņēmēja profesionālo atbilstību nodotā darba izpildei un visu nepieciešamo profesionālās darbības sertifikātu, licenču un profesionālās darbības apdrošināšanas esamību, kā arī par norēķiniem ar apakšuzņēmējiem.
6. Izpildītājs ir pilnībā atbildīgs par savlaicīgu norēķinu veikšanu ar piesaistīto apakšuzņēmēju par faktiski izpildītajiem un no pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo būvdarbu veikšanu. 
1. Līguma grozīšanas, papildināšanas un izbeigšanas kārtība
7. Jebkuri grozījumi vai papildinājumi Līgumā veicami rakstveidā, un tie kļūst par neatņemamu Līguma sastāvdaļu ar brīdi, kad tos ir parakstījušas abas Puses. Līguma grozījumi pieļaujami, ievērojot Publisko iepirkuma likuma 61.pantā noteikto.
7. Līgumu var izbeigt, Pusēm par to savstarpēji rakstveidā vienojoties.
7. Līgumu vienpusēji var izbeigt tikai Līgumā noteiktajā kārtībā.
7. Pasūtītājam ir tiesības vienpusēji izbeigt Līgumu, rakstveidā brīdinot par to Izpildītāju 5 (piecas) dienas iepriekš, ja:
3. Izpildītājs savas vainas dēļ nokavē šajā Līgumā paredzēto Darbu uzsākšanas vai pabeigšanas termiņu vairāk par 10 (desmit) dienām;
3. Izpildītājam Līguma darbības laikā tiek anulētas licences vai sertifikāti, kas atļauj Darbu veikšanu;
3. ir uzsākta Izpildītāja likvidācija vai reorganizācija, vai Izpildītājs ir atzīts par maksātnespējīgu;
3. Izpildītājs veic Darbus nekvalitatīvi.
3. Izpildītājam līguma izpildes laikā ir piemērotas starptautiskās vai nacionālās sankcijas pret Izpildītāju saskaņā ar Starptautisko un Latvijas Republikas nacionālo sankciju likumu.
7. Ja kāda no Pusēm izmanto tiesības izbeigt Līgumu, tās sastāda atsevišķu aktu par kvalitatīvi izpildīto vēl neapmaksāto Darbu apjomu un vērtību. Sagatavojot aktu, Puses ņem vērā izpildīto Darbu kvalitāti, Pusēm piemērotos līgumsodus. Pasūtītājs maksā Izpildītājam par tā faktiski izpildīto Darbu apjomu, atbilstoši sagatavotajam aktam 10 (desmit) darba dienu laikā pēc atbilstoša rēķina saņemšanas saskaņā ar Līguma noteikumiem. 
1. Nobeiguma noteikumi
8. Līgums stājas spēkā ar tā abpusējas parakstīšanas brīdi un ir spēkā līdz visu Līgumā noteikto saistību izpildei, bet ne ilgāk kā līdz 2024. gada ______________.
8. Puse nav tiesīga bez otras Puses rakstiskas piekrišanas nodot no Līguma izrietošās tiesības un/vai saistības trešajām personām. 
8. Puses vienojās, ka ne pie kādiem nosacījumiem, prasījumiem, kas izriet no šī Līguma un/vai jebkāda veida vienošanās, netiks cedēti trešajām personām, tie nav un nākotnē nevar būt par cesijas priekšmetu. 
8. Pusēm jāpaziņo par savu rekvizītu izmaiņām 3 (trīs) darba dienu laikā . Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi. 
8. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajiem normatīvajiem tiesību aktiem.
8. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
8. Visus strīdus un domstarpības, kas rodas sakarā ar Līguma izpildi, Puses risina sarunu ceļā. Ja sarunu ceļā strīds netiek atrisināts, Puses to skata tiesā atbilstoši Latvijas Republikas normatīvo tiesību aktu noteikumiem.
8. Puses vienojas, ka ar Līguma izpildi saistītos jautājumus risinās šādas Pušu kontaktpersonas:
7. Pasūtītāja kontaktpersona – ______________, tālrunis ___________________, e-pasts: _________________________.
7. Izpildītāja kontaktpersona – ______________, tālrunis ___________________, e-pasts: _________________________.
8. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
8. Līgumam tā parakstīšanas brīdī tiek pievienoti šādi pielikumi:
9. 1.pielikums - _____________________;
9. 2.pielikums - _____________________.

1. Pušu rekvizīti un paraksti

	Pasūtītājs:
Reģistrācijas Nr. 
Juridiskā adrese: 
Banka: 
Kods: 
Konts: 
Tālrunis/Fakss: 
E-pasts: 

________________/__.______/
	
	Izpildītājs: 
Reģistrācijas Nr. 
Juridiskā adrese: 
Banka: 
Kods: 
Konts: 
Tālrunis/Fakss: 
E-pasts: 

________________/__.______/



